

НЕЗАВИСНИ УНИВЕРЗИТЕТ БАЊА ЛУКА ПЕДАГОШКИ ФАКУЛТЕТ

**СТУДИЈСКИ ПРОГРАМ: *ПОСЛОВНА ПСИХОЛОГИЈА***

Н А С Т А В Н И П Л А Н

од академске 2016/2017

Студијски програм пословна психологија, своју мисију реализује наставним и научним, образовним и стручним радом и истраживањима. Мисија студијског програма је да шири, унапређује и промовише знање и учење, да представља интелектуални изазов, мотивише креативност и подржи жељу за усавршавањем и стицањем знања у циљу конкретног и мјерљивог друштвено-економског развоја и повећања укупног фундуса знања у најширем контексту, за добробит цјелокупног друштва.



У циљу остварења своје мисије студијски програм одржава висок ниво и флексибилност основних студија по међународним стандардима, које ће пратити европске трендове и иницијативе и промовисати мултидисциплинарност, узимајући у обзир потребе друштва за кадровима одређених профила и оспособљавање студената да одговоре на изазове које намеће савремено пословно окружење.

Наставни план студијског програма Пословна психологија заснован је на научном и стручном знању. Студенти треба да стекну знање које је усклађено са знањем које се стиче на сродним факултетима у Европи и региону.

Знања и способности које студент добије приликом студирања треба да буду у пуној сагласности са спосоности да се одговори на изазове које намеће савремено пословно окружење.

I СВРХА СТУДИЈСКОГ ПРОГРАМА

Сврха студијског програма је стицање професионалних компентенција дипломираног пословног психолога за обављање одређених послова у предузећима, институцијама и јавним установама. Знање студената ће бити додатно повећано практичним радом током трајања образовног процеса на првом циклусу студија. Специфичност учења одређује се у оквиру програма рада сваког наставног предмета. Студенти I циклуса би били оспособљени за наставак студија на II циклусу, што је такође сврха овог студијског програма.

Студенти по завршетку I циклуса студија стичу 180 ЕЦТС бодова.

II ЦИЉЕВИ СТУДИЈСКОГ ПРОГРАМА

Студијски програм Пословна психологија има за циљ стицање високог образовања и звања психолог. Овај студијски програм оспособљава прије свега за наставак образовања на вишим нивоима студија, али и за обављање одређених послова у предузећима, институцијама и јавним установама. Циљ реализације студијског програма можемо раздвојити у двије категорије, које заједно дају квалитет високог образовања на Независном универзитету Бања Лука. Квалитет студијског програма остварује се спојем стручних и општих образовних компоненти.

Циљ стручног усавршавања је:

* Оспособљавање студената за рад са дјелатностима које су везане за савремене системе и послове психолога,
* Управљање људским ресурсима,
* Управљање спровођењем истраживања и статистичке обраде података,
* Стицање базичних и практичних знања из области менаџмента и маркетинга.

Циљ општеобразовних компоненти студијског програма је:

* Стицање комуникационих вјештина,
* Разумијевање научног метода,
* Етичко размишљање и развој система вриједности као колективне обавезе,
* Развој свијести о значају међуљудских односа уз уважавање и разумијевање различитости.

III КОМПЕТЕНЦИЈЕ СТУДЕНАТА

Програм сврсисходно прати савремене трендове у образовању, који се профилишу од стране ресорног министарства, уз пуно прагматично уважавање захтјева Болоњске декларације, са циљем достизања модерног, квалитетног, ефикасног, ефективног и, на крају, флексибилног образовног процеса.

Реализацијом овог програма студенти би стекли општа и посебна знања и вјештине. Циљ је да се оспособе студенти за примјену стечених знања и вештина приликом обављања оних дјелатности које су везане за савремене системе и послове психолога, а тичу се људских ресурса, спровођења истраживања, статистичке обраде података, менаџмента и маркетинга.

Од општих знања и вјештина студенти би овладали комуникацијским вјештинама, стекли би широку лепезу знања из свих кључних области потребних за ефикасан рад у предузећима, институцијама и јавним установама. Специфичност учења одређује се у оквиру програма рада сваког наставног предмета. Реализацијом овог студијског програма студенти ће стећи знања и вјештине: вјештине иновативних активности, способности за креативни индивидуални и групни рад, презентационе мултимедијалне вјештине.

Резултат учења: Студенти ће по завршетку студија првог циклуса стећи знање потребно за рад у предузећима, институцијама и јавним установама. Знање студената ће бити додатно повећано практичним радом током трајања образовног процеса на првом циклусу студија. Специфичност учења одређује се у оквиру програма рада сваког наставног предмета, као што су: оспособљавање студената за рад са дјелатностима које су везане за савремене системе и послове психолога, управљање људским ресурсима, управљање спровођењем истраживања и статистичке обраде података, стицање базичних и практичних знања из области менаџмента и маркетинга и слично.

СТУДИЈСКИ ПРОГРАМ ПОСЛОВНА ПСИХОЛОГИЈА – ПРВИ ЦИКЛУС

I година

|  |  |  |  |  |  |
| --- | --- | --- | --- | --- | --- |
| **Редни број** | **Шифра предмета** | **Предмет** | **ЕЦТС** | **Предавања** | **Вјежбе** |
| 1. | ПП-01 | Основи социологије | 6 | 2 | 2 |
| 2. | ПП-02 | Основи менаџмента | 6 | 2 | 2 |
| 3. | ПП-03 | Увод у психологију | 8 | 3 | 2 |
| 4. | ПП-04 | Основе развојне психологије | 8 | 3 | 3 |
| 5. | ПП-05 ПП-06 | *Изборни предмет I*   * *Пословни енглески језик I* * *Руски језик I* | 4 | 2 | 0 |
| 6. | ПП-07 | Статистика и информатичка обрада података | 6 | 2 | 3 |
| 7. | ПП-08 | Основи социјалне психологије | 6 | 3 | 2 |
| 8. | ПП-09 | Методологија психолошких истраживања | 8 | 2 | 3 |
| 9. | ПП-10 ПП-11 | *Изборни предмети II*   * *Пословни енглески језик II* * *Руски језик II* | 4 | 2 | 0 |
| 10. | ПП-12 ПП-13 | *Изборни предмет III*   * *Пословно право* * *Пословна етика* | 4 | 2 | 0 |

II година

|  |  |  |  |  |  |
| --- | --- | --- | --- | --- | --- |
| 11. | ПП-14 | Психологија организационог понашања | 8 | 3 | 2 |
| 12. | ПП-15 | Психологија група | 8 | 2 | 3 |
| 13. | ПП-16 | Основе клиничке психологије и психопатологије | 5 | 2 | 2 |
| 14. | ПП-17 | Основе психологије личности | 5 | 2 | 2 |
| 15. | ПП-18 ПП-19 | *Изборни предмет IV*   * *Пословни енглески језик III* * *Руски језик III* | 4 | 2 | 0 |
| 16. | ПП-20 | Основи педагошке психологије | 6 | 3 | 2 |
| 17. | ПП-21 | Психологија маркетинга | 8 | 2 | 3 |
| 18. | ПП-22 | Психологија менаџмента | 8 | 2 | 3 |
| 19. | ПП-23 ПП-24 | *Изборни предмет V*   * *Пословни енглески језик IV* | 4 | 2 | 0 |

|  |  |  |  |  |  |
| --- | --- | --- | --- | --- | --- |
|  |  | * *Руски језик IV* |  |  |  |
| 20. | ПП-25 ПП-26 | *Изборни предмет VI*   * *Напредна статистика* * *Апликативни софтвер* | 4 | 2 | 0 |

III година

|  |  |  |  |  |  |
| --- | --- | --- | --- | --- | --- |
| 21. | ПП-27 | Психологија пословне комуникације | 8 | 3 | 2 |
| 22. | ПП-28 | Ментална хигијена и технике тимског рада | 5 | 2 | 2 |
| 23. | ПП-29 | Професионална оријентација и развој каријере | 5 | 2 | 2 |
| 24. | ПП-30 | *Пракса* | 8 | 0 | 8 |
| 25. | ПП-31 ПП-32 | *Изборни предмет VII*   * *Масовни медији* * *Интелектуалне способности и емоционална интелигенција* | 4 | 2 | 0 |
| 26. | ПП-33 | Психолошки консалтинг и интервенције у организацији | 7 | 2 | 3 |
| 27. | ПП-34 | Управљање људским ресурсима | 7 | 2 | 3 |
| 28. | ПП-35 | Пројектовање истраживања | 6 | 2 | 2 |
| 29. | ПП-36 | Групна динамика и групни процеси | 6 | 3 | 2 |
| 30. | ПП-37 ПП-38 | *Изборни предмет VIII*   * *Основи економије* * *Едукацијска психологија* | 4 | 2 | 0 |